b'\n_START_ARTICLE_\nBranko Rudolf\n_START_SECTION_\n\xc5\xbdivljenje\n_START_PARAGRAPH_\nRodil se je leta 1904 v Slovenskih Konjicah, v dru\xc5\xbeini odvetnika Ivana Rudolfa in Josepine Rudolf. Kon\xc4\x8dal je ni\xc5\xbejo in vi\xc5\xa1jo klasi\xc4\x8dno gimnazijo v Mariboru leta 1922. Po maturi leta 1922, je najprej eno leto obiskoval medicinsko fakulteto v Zagrebu, kjer je spoznal Jo\xc5\xbeeta Potr\xc4\x8da, ki ga je motiviral za dru\xc5\xbebeno problematiko. Naslednje leto, leta 1924, je prestopil na \xc5\xa1tudij naravoslovja (zoologije in botanike). _NEWLINE_Diplomiral je leta 1930, pou\xc4\x8deval je klavir ter zraven pisal. Kasneje je kot profesor slu\xc5\xbeboval na realnih gimnazijah v Celju (1931-1934), Novem mestu in Mariboru (1937-1941). Bil je prijatelj s Tonetom \xc4\x8cufarjem, Antonom Ingoli\xc4\x8dem, Mi\xc5\xa1kom Kranjcem, Francetom Miheli\xc4\x8dem in Bo\xc5\xbeom Vodu\xc5\xa1kom. _NEWLINE_Po kon\xc4\x8dani drugi svetovni vojni je delal v uredni\xc5\xa1tvu lista Novi \xc4\x8das v Murski Soboti. Urejal je kulturno rubriko Ljudske pravljice v Ljubljani. Od leta 1947 je bil profesor na Prvi gimnaziji Maribor, od leta 1948 direktor mariborske Drame in upravnik SNG v Mariboru, od leta 1949 urednik poljudnoznanstvene knji\xc5\xbenice pri Slovenskem knji\xc5\xbenem zavodu v Ljubljani in glavni urednik zalo\xc5\xbebe Obzorja. Od leta 1954 do upokojitve leta 1984 je bil ravnatelj Umetnostne galerije v Mariboru. Bil je tudi redni \xc4\x8dlan jugoslovanske sekcije Mednarodnega zdru\xc5\xbeenja umetnostnih kritikov AICA. Umrl je leta 1987 v Mariboru._NEWLINE_Njegova sestra Vida Rudolf je bila pesnica in pisateljica._NEWLINE_Njegov sin Fran\xc4\x8dek Rudolf je dramatik, kritik, pesnik,  pisatelj, publicist, re\xc5\xbeiser in scenarist.'